Το διαμέρισμα βρίσκεται σε ένα εντυπωσιακά όμορφο παλιό βιεννέζικο κτίριο και είναι όμορφα ανακαινισμένο. Η τοποθεσία του είναι αρκετά καλή για τη χρήση των μέσων μεταφοράς. Αντιμετωπίσαμε όμως αρκετά προβλήματα.
Η καθαριότητα ήταν ελλιπής σε όλα τα σημεία του σπιτιού. Επίσης βρήκαμε το πλυντήριο πιάτων γεμάτο πιάτα κατσαρόλες ποτήρια και μαχαιροπήρουνα, τα οποία επειδή δεν ήταν καλά τοποθετημένα, ενώ ήταν πλυμένα δεν ήταν καθαρά!
Το τηλέφωνο του ντους στην μπανιέρα ήταν χαλασμένο οπότε κατά τη χρήση πετούσε νερό έξω από την μπανιέρα.
Βέβαια το χειρότερο όλων ήταν ότι κάθε μέρα σε διάφορες ώρες και κυρίως το βράδυ που γυρίζαμε στο διαμέρισμα για να ξεκουραστούμε, ακουγόταν ένας έντονος ενοχλητικός συνεχόμενος θόρυβος σε όλο το χώρο ο οποίος διαρκούσε περίπου 1.30 ώρα που σε έπιανε πονοκέφαλος.
Για τα δύο παραπάνω προβλήματα ενημερώσαμε τηλεφωνικά στο +4319974210 και δεν υπήρξε καμία ανταπόκριση.
Βασικά το διαμέρισμα δεν έχει δύο υπνoδωμάτια, ένας από τους λόγους που επιλέχτηκε για τη διαμονή μας, όπως αναφέρεται στην καταχώρησή του στο site της airbnb, αλλά ένα υπνοδωμάτιο και ένα κοινόχρηστο χώρο που περιλαμβάνει το δεύτερο διπλό κρεβάτι.